पेट्रोल और डीजल के दाम में तेजी से ग्राहकों को राहत देने के लिये सरकार ने दोनों ईंधन पर उत्पाद शुल्क में 1.50 रुपये लीटर की कटौती की थी. साथ सरकारी तेल कंपनियों से ईंधन पर एक रुपये की सब्सिडी देने को कहा था. पांच अक्टूबर को पेट्रोल का भाव दिल्ली में 81.50 रुपये लीटर तथा डीजल 72.95 रुपये लीटर पर आ गया. हालांकि बाद में इसमें फिर से तेजी आने लगी थी और 17 अक्टूबर को दिल्ली में पेट्रोल बढ़कर 82.83 रुपये तथा डीजल 75.69 रुपये लीटर पर पहुंच गया.